Buččamar, win yezgan di ṣṣbiṭar d amezwaru n yimawlan-is, d amezwaru ula n temddakkeltines Tawes, Bu-Ččamar-agi tamuɣli-s d tin qessiḥen, yezga isenned ɣer lḥiḍ n ṣṣbiṭar yettraǧu amuḍin ma ad d-yemmekti, ma ad as-d-tuɣal tkatut-ines, Bu-Ččamar d win yesɛan lqedd ɛlayen, tamaret-is d tin isebɣen s lḥenni, ma d tamuɣli-s d tin qessiḥen, yesɛa gma-s d wetmas i d-yebran acku d tiɛiqaret, niqal yebɣa ad tt-yefk i umeddakkel-is ad tt-yernu d tis snat neɣ d tis tlata, maca ugin-as yimawlan-is, nnan-as belli aya d lmuḥla ad d-yeḍru skud i ddunit i nella, acku yiwet n teqcict yeččuren d sser d ṣṣifa, terna leḥdaqa d uḥezzeb, qqaren ula d mɣar-is yettru asmi i d-teffeɣ seg wexxam-nni.